Properament estarà activa l'opció per donar-vos d'alta del butlletí i poder-lo rebre periòdicament a la vostra bústia de correu.
Us hi podreu subscriure directament des del butlletí o des del web http://butlletins.gencat.cat.
El nou Reglament UE 9/2016 adoptat per la Comissió Europea exigeix a l'ECHA un únic registre conjunt per a cada substància.
L'intercanvi de dades entre els cosolicitants de registre és la tercera fase del full de ruta de REACH per al 2018 i és un dels aspectes fonamentals per reduir costos i evitar proves innecessàries en animals.
L'ECHA ha seleccionat 300 substàncies segons els registres REACH per fer un examen més detallat de cara a les autoritats competents dels estats membres.
La selecció es centra en substàncies CMR, PBT, disruptores endocrines, sensibilitzants o amb toxicitat específica en òrgans diana després d'una exposició repetitiva (STOT RE).
Es publica la llista amb les substàncies potencialment subjectes a controls de conformitat perquè els sol·licitants de registre puguin revisar i actualitzar els seus expedients.
L'ECHA ha rebut informes d'empreses que afirmen falsament ser sol·licitants principals de registre.
No accepteu invitacions per preparar sol·licituds de registre conjuntes d'empreses sospitoses i en cas de dubte es recomana contactar amb l'ECHA.
L'objectiu del projecte va ser comprovar el compliment de les obligacions relatives a les autoritzacions establertes en el Reglament REACH en relació amb la comercialització i ús de MDA i almesc de xilè.
Van participar 18 estat membres i es van fer un total de 421 inspeccions en les quals només es van detectar tres incompliments.
Durant la revisió d'expedients de substàncies perilloses per a la salut humana i del medi ambient (SVHC) realitzada al 2015, es van detectar una manca de dades sobre un o diversos paràmetres clau en la majoria d'expedients, fet que fa impossible determinar la perillositat de la substància.
Durant el 2016 els Estats membres avaluaran 39 substàncies prioritàries que formen part del pla d'acció mòbil comunitari (CoRAP) adoptat per l'ECHA per al 2016-2018, consistent en l'avaluació de 138 substàncies amb propietats CMR, PBT o disruptores endocrines.
La recent decisió de la Sala del Recurs (A0222013) clarifica encara més l'obligació de la presentació conjunta de la sol·licitud de registre per a una substància i el paper de l'ECHA en l'execució d'aquesta obligació.
L'ECHA comprovarà retroactivament tots els expedients de registre que puguin estar incomplint el principi de REACH "una substància, un registre".
L'ECHA ha col·laborat amb el Consell Europeu de la Indústria Química (CEFIC) per desenvolupar una eina (AMBIT) que permeti predir la toxicitat dels productes químics i evitar assajos innecessaris en animals.
Les noves versions de IUCLID, utilitzat per a la creació d'expedients de REACH i CLP, i Chesar, eina per a la preparació dels informes de seguretat química, es llançaran l'última setmana d'abril.
A finals de juny s'actualitzarà REACH-IT, l'eina de presentació d'expedients i de comunicació.
El compendi descriu més de 100 mètodes d'anàlisi recomanats que els inspectors de la Unió Europea poden utilitzar per comprovar el compliment de les restriccions de REACH (annex XVII), en el proper projecte REACH-EN-FORCE 4 (REF4) que es realitzarà durant el 2016.
També por ser útil per a les empreses que han de passar les inspeccions.
Disponibles al web de l'ECHA cinc presentacions en PowerPoint actualitzades que descriuen com REACH i CLP afecten els usuaris intermedis de substàncies químiques.
Les diapositives són de lliure accés i poden ser utilitzades per empreses com a material de suport en les seves presentacions.